
Skolēnu mācību snieguma vērtēšanas kārtība

 Izdoti saskaņā ar Vispārējās izglītības likuma 10. panta trešās daļas 2. punktu, Ministru kabineta 27.11.2018. noteikumu Nr. 747 „Noteikumi par valsts pamatizglītības standartu un pamatizglītības programmu paraugiem″ 15. punktu un 11. pielikuma 19. punktu, Ministru kabineta 03.09.2019. noteikumu Nr. 416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem″ 20. punktu un 11. pielikuma 16. punktu, izglītības iestādes nolikuma 26.  punktu.

I. Vispārīgie noteikumi
1.  Skolēnu mācību sasniegumu vērtēšanas kārtība (turpmāk - vērtēšanas kārtība) nosaka, kā Rīgas Daugavgrīvas pamatskolā (turpmāk - skola) organizē un īsteno skolēnu mācību sasniegumu vērtēšanu, dokumentē tās rezultātus un nodrošina skolēniem vienlīdzīgas iespējas demonstrēt un pilnveidot sniegumu.
2.  Vērtēšanas kārtības mērķis ir nodrošināt vienotu, skaidru, savlaicīgu un normatīvajiem aktiem atbilstošu vērtēšanu, kas atbalsta skolēna mācīšanos un izaugsmi.
3.  Vērtēšanā ievēro sistēmiskuma, atklātības un skaidrības, metodiskās daudzveidības, iekļaujošas vērtēšanas, izaugsmes, objektivitātes un vērtējuma obligātuma principus, kā arī skolēna labākās intereses un labbūtību.
4.  Klases audzinātājs līdz katra mācību gada 15. septembrim iepazīstina skolēnus un viņu vecākus vai likumiskos pārstāvjus (turpmāk - vecāki) ar vērtēšanas kārtību. Kārtību nosūta E-klasē un publicē skolas tīmekļvietnē.
II. Mācību sasniegumu vērtēšanas plānošana
5.  Skola īsteno formatīvo, diagnosticējošo un summatīvo vērtēšanu. Formatīvā vērtēšana sniedz atgriezenisko saiti mācību procesa laikā, diagnosticējošā vērtēšana palīdz noteikt mācīšanās vajadzības, bet summatīvā vērtēšana mācīšanās posma noslēgumā dokumentē apgūto.
6.  Skola līdz 15. septembrim izstrādā summatīvo vērtēšanas darbu plānu un ievieto to E-klasē. Plānā 1.-3. klasēm norāda sasniedzamos rezultātus, kas tiks atspoguļoti liecībā, bet 4.-9. klasēm - darba norises laiku, tematu un katram darbam piešķirto svaru. 4.-9. klasē katrā mācību priekšmetā mācību gadā plāno vismaz četrus summatīvos vērtējumus.
7.  Mācību priekšmeta pedagogs līdz 15. septembrim iepazīstina skolēnus ar summatīvo darbu veidiem, skaitu, aptuveno norises laiku, katra darba svaru un gada vērtējuma iegūšanas nosacījumiem.
8.  Izmaiņas summatīvo darbu plānā veic ne vēlāk kā piecas darba dienas pirms darba, par tām informējot skolēnus E-klasē. Vienā dienā klasei plāno ne vairāk kā divus summatīvos darbus.
9.  Pirms summatīvā darba skolēnam jāzina:
-  sasniedzamais rezultāts;
-  darba saturs un uzbūve;
-  vērtēšanas kritēriji;
-  kā izskatās kvalitatīvs sniegums.
10.  Pirms summatīvās vērtēšanas jānotiek formatīvajai vērtēšanai. Skolēnam atgriezeniskā saite jāsaņem pietiekami savlaicīgi, lai viņš vēl varētu pilnveidot savu sniegumu. Ar procentiem vien nepietiek - atgriezeniskajā saitē nepieciešams paskaidrojums par sasniegto un konkrētu norādi, ko darīt tālāk.
11. Skola izmanto summatīvo vērtējumu svarus. Pedagogs var piešķirt lielāku svaru darbiem, kuri aptver plašāku sasniedzamo rezultātu kopumu. Ja vairāki darbi vērtē vienus un tos pašus sasniedzamos rezultātus, lielāku svaru piešķir skolēna pēdējam demonstrētajam sniegumam. Piešķirtos svarus mācību gada laikā nemaina bez pedagoģiska pamatojuma un savlaicīgas skolēnu un vecāku informēšanas.
12.  Pedagogs pielāgo vērtēšanu skolēna mācīšanās vajadzībām, tostarp darba laiku, vidi, snieguma demonstrēšanas veidu un piekļuvi darbam, ievērojot noteiktos atbalsta pasākumus.
III. Vērtējumu atspoguļošana un vērtēšanas organizēšana
13. Formatīvo vērtējumu E-klasē atspoguļo procentos vismaz vienu reizi pirms katra plānotā summatīvā darba. Formatīvie un diagnosticējošie vērtējumi neietekmē summatīvo vai gada vērtējumu. Mājasdarbu izpildi var atspoguļot ar apzīmējumu 'i' vai 'ni'.
14.  Summatīvajā vērtēšanā 1.-3. klasē vērtējumu izsaka apguves līmeņos: sācis apgūt - 'S', turpina apgūt - 'T', apguvis - 'A', apguvis padziļināti - 'P'. 4.-9. klasē vērtējumu izsaka ballēs no 1 līdz 10, piemērojot vienotu vērtēšanas skalu. [skatīt 1. un 2. pielikumu]. 
15.  Ievadot E-klasē summatīvo darbu, pedagogs norāda vērtēšanas kritērijus un maksimāli iegūstamo punktu skaitu par katru uzdevumu vai 1.-3. klasē pievieno snieguma līmeņa aprakstu.
16.  Gada vērtējumu 4.-9. klasē nosaka kā visu mācību gadā iegūto summatīvo vērtējumu svērto vidējo. Ja aprēķinātā vērtējuma daļa aiz komata ir 0,6 vai lielāka, vērtējumu paaugstina līdz nākamajam veselajam skaitlim; ja tā ir mazāka par 0,6, vērtējumu nosaka zemākajā veselajā skaitlī. Gada vērtējumu var iegūt, ja ir iegūti visi plānotie summatīvie vērtējumi.
17.  Apzīmējumu 'nv' (nav vērtējuma) pedagogs lieto, ja skolēns:
17.1.  nav piedalījies stundā, kurā veikts summatīvais darbs; E-klasē fiksē 'n/nv';
17.2.  noteiktajā termiņā nav iesniedzis obligāto summatīvo darbu;
17.3.  nav izpildījis darba veikšanas nosacījumus, iesniedzis cita autora darbu vai tā daļu, izmantojis pedagoga neatļautu mākslīgā intelekta rīku vai citu palīglīdzekli;
17.4.  darbā izmantojis cilvēka cieņu aizskarošu saturu vai izteikumus.
18. Ja rodas pamatotas šaubas par skolēna patstāvīgu ieguldījumu iesniegtajā darbā, pedagogs var lūgt skolēnam izskaidrot darba saturu, izmantoto procesu un secinājumus. Ja skolēns nespēj apliecināt savu sniegumu, darbu anulē un fiksē 'nv'.
19. Ja skolēns nav ieguvis vērtējumu summatīvajā darbā, pedagogs E-klasē norāda darba izpildes termiņu. Darbs jāizpilda 14 kalendāro dienu laikā pēc sākotnējā darba norises vai pēc skolēna atgriešanās skolā. Ja skolēns šajā termiņā darbu nav paspējis izpildīt, viņam saglabājas tiesības un pienākums, iepriekš vienojoties ar pedagogu, līdz attiecīgā semestra beigām iegūt vērtējumu par visiem 'nv' darbiem.
20. Ja līdz mācību gada noslēgumam kādā no obligātajiem summatīvajiem darbiem vērtējums nav iegūts, skolēns nesaņem gada vērtējumu attiecīgajā mācību priekšmetā; E-klasē fiksē 'nv'.
21.  Ja skolēns slimības vai cita attaisnojoša iemesla dēļ kavējis vairāk nekā pusi summatīvo darbu mācību priekšmetā, pedagogs, saskaņojot ar direktora vietnieku, var organizēt vienu kombinētu darbu par vairākiem tematiem. Tā svars atbilst aizstāto darbu kopējam svaram. Ilgstoši slimojošam skolēnam var sastādīt individuālu darbu izpildes grafiku.
22.  Pedagogs var atbrīvot skolēnu no summatīvā darba vai tā daļas, ja ir iegūti citi ticami mācīšanās pierādījumi par attiecīgo sasniedzamo rezultātu apguvi, tostarp piedaloties ar mācību priekšmetu saistītā ārpusskolas pasākumā.
23. Skolēna mācīšanās ieradumus un attieksmi vērtē atsevišķi pēc skolā noteiktiem kritērijiem. Šie vērtējumi neietekmē summatīvos vērtējumus un gada vērtējumu.
IV. Vērtējumu paziņošana
24.  Pedagogs ierakstus E-klasē veic šādos termiņos:
24.1.  par mācību stundu un mājasdarbu - līdz plkst. 17.00 attiecīgajā dienā;
24.2.  par formatīvo vērtējumu - ne vēlāk kā triju darba dienu laikā;
24.3.  par summatīvo vērtējumu - ne vēlāk kā septiņu darba dienu laikā.
25.  Ne vēlāk kā septiņu darba dienu laikā pēc summatīvā darba pedagogs iepazīstina skolēnus ar rezultātiem, izskaidro piešķirto vērtējumu un sniedz atgriezenisko saiti par sasniegto un pilnveidojamo.
26.  Septiņu darba dienu laikā pēc vērtējuma publicēšanas pedagogs pēc vecāka lūguma nodrošina iespēju iepazīties, tostarp reproducēt, ar skolēna summatīvo darbu un vērtēšanas kritērijiem, kā arī pamato vērtējumu. Informāciju par citiem skolēniem neizpauž.
27.  Novērtētos summatīvos darbus pedagogs uzglabā līdz nākamā mācību gada sākumam.
28.  Lai informētu skolēnus un vecākus par mācību gadā iegūto svērto vidējo vērtējumu, E-klasē oktobrī, decembrī, martā un aprīļa beigās var fiksēt starpvērtējumu. Starpvērtējums nav gala vērtējums.
V. Vērtējuma pārskatīšana
29.  Ja skolēnam vai vecākam rodas jautājumi par vērtējumu, vispirms tos pārrunā ar pedagogu. Ja domstarpības netiek atrisinātas, skolēns vai vecāks rakstiski vēršas pie direktora vietnieka, bet pēc tam - pie skolas direktora, kurš pieņem lēmumu par vērtējuma apstiprināšanu vai pārskatīšanu normatīvajos aktos noteiktajā kārtībā.
VI. Summatīvā vērtējuma uzlabošana
30.  Skolēnam ir tiesības mācību gada laikā vienu reizi uzlabot katru uzlabošanai izvēlēto summatīvo vērtējumu. Visiem skolēniem nodrošina vienlīdzīgas uzlabošanas iespējas neatkarīgi no iepriekš iegūtā vērtējuma.
31.  1.-3. klasē skolēns vienu reizi var uzlabot sasniedzamo rezultātu, kas tiek atspoguļots liecībā. Šajā punktā noteikto uzlabošanu organizē skolēna vecumposmam atbilstošā veidā.
32.  4.-9. klasē uzlabojamo summatīvo darbu skaitu mācību priekšmetā nosaka šādi:
	Summatīvo vērtējumu skaits mācību gadā
	Maksimālais uzlabojamo darbu skaits

	4
	1

	5
	1

	6
	2

	7
	2

	8
	3

	9
	3


32.1.  Ja mācību priekšmetā iegūto summatīvo vērtējumu skaits atšķiras no tabulā norādītā, skolēns var uzlabot vismaz vienu, bet ne vairāk kā vienu trešdaļu vērtējumu, skaitu nosakot veselos skaitļos atbilstoši normatīvajam regulējumam.
33.  Skolēns septiņu darba dienu laikā pēc vērtējuma publicēšanas E-klasē informē pedagogu par vēlmi vērtējumu uzlabot. Pedagogs un skolēns vienojas par konkrētu uzlabošanas pieteikšanas un izpildes datumu. Uzlabošanas darbs jāizpilda ne vēlāk kā 14 kalendāro dienu laikā pēc sākotnējā vērtējuma publicēšanas. Ja skolēns termiņa laikā attaisnojoša iemesla dēļ nav skolā, termiņu skaita no skolēna atgriešanās dienas.
34.  Pirms 4.-9. klases skolēns veic uzlabošanas darbu, pedagogs pārliecinās, ka skolēns ir mērķtiecīgi mācījies un izmantojis saņemto atgriezenisko saiti. To apliecina viens vai vairāki mācīšanās pierādījumi: izpildīti pedagoga norādītie uzdevumi, apmeklēta konsultācija, labots iepriekšējais darbs vai īsā sarunā demonstrēta izpratne par pilnveidojamo saturu. Ja pierādījumu nepietiek, pedagogs nosaka konkrētu sagatavošanās darbību, kas skolēnam jāveic pirms uzlabošanas. Šis nosacījums neattiecas uz 1.-3. klasi un nav pamats liegt skolēnam normatīvajos aktos noteiktās tiesības uzlabot vērtējumu.
35.  Uzlabošanas darbā pārbauda tos pašus sasniedzamos rezultātus ar līdzvērtīgas grūtības uzdevumiem. Uzlabošanas darba vērtējums aizstāj iepriekšējo vērtējumu gada vērtējuma aprēķinā un saglabā sākotnējam darbam noteikto svaru.
36.  Skolēnam ar speciālām vajadzībām, kuram izstrādāts individuālais izglītības programmas apguves plāns, summatīvo vērtējumu uzlabošanu organizē atbilstoši plānā noteiktajam atbalstam un mācību procesa organizācijai; 32. punktā noteiktais skaita ierobežojums nav attiecināms, ja individuālajā plānā noteikts citādi.
VII. Noslēguma jautājumi
37. 	Atzīt par spēku zaudējušu skolas 2025. gada 1. septembra iekšējos noteikumus Nr.PSD-25-3-nts “Skolēnu mācību sasniegumu vērtēšanas kārtība”.
38.  Vērtēšanas kārtība stājas spēkā 2026. gada 21. septembrī.
39.  Grozījumus vērtēšanas kārtībā izdara, pamatojoties uz izmaiņām ārējos normatīvajos aktos vai skolas pedagoģiskās padomes lēmumu.

Direktore								   	                 O. Seļutina


Krongorne, 67474426


1
1. pielikums
Snieguma līmeņu apraksts 1. –3. klašu skolēnu mācību sasniegumu vērtēšanai
	
	Kritērijs
	Sācis apgūt (S)
	Turpina apgūt (T)
	Apguvis (A)
	Apguvis padziļināti (P)

	1.
	Demonstrēto zināšanu, izpratnes, pamatprasmju mācību jomā, caurviju prasmju apjoms un kvalitāte
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka ir uzsākta plānotā sasniedzamā rezultāta apguve.
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts daļēji un tas nav noturīgs.
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts pilnībā un tas ir noturīgs.
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts padziļināti un tas ir noturīgs.

	2.
	Atbalsta nepieciešamība
	Skolēnam nepieciešams atbalsts un regulāri pedagoga apstiprinājumi uzdevuma izpildei.
	Skolēnam dažkārt nepieciešams pamudinājums, lai sekotu uzdevuma izpildei.
	Skolēns uzdevumu izpilda patstāvīgi.
	Skolēns uzdevumu izpilda patstāvīgi, spēj pamatot atbilstošās stratēģijas izvēli.

	3.
	Spēja lietot apgūto tipveida vai nepazīstamā situācijā
	Skolēns demonstrē sniegumu ar pedagoga atbalstu zināmā tipveida situācijā.
	Skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī mazāk zināmā situācijā, ja nepieciešams, izmanto atbalsta materiālus.
	Skolēns demonstrē sniegumu gan zināmā tipveida situācijā, gan nepazīstamā situācijā.
	Skolēns demonstrē sniegumu zināmā tipveida situācijā, nepazīstamā situācijā un starpdisciplinārā situācijā.


2.pielikums
Snieguma līmeņu apraksts 4.–9. klašu skolēnu mācību sasniegumu vērtēšanai
	1.
	Snieguma līmenis
	Sācis apgūt
	Turpina apgūt
	Apguvis
	Apguvis padziļināti

	2.
	Balles
	1–2
	3–4
	5–6 
	7–8
	9–10

	3.
	Apguves procenti
	0–20 %
	21–40 %
	41–66 %
	67–86 %
	87–100 %

	4.
	Kritēriji 

	4.1
	Demonstrēto zināšanu, izpratnes, prasmju mācību jomā un caurviju prasmju apjoms un kvalitāte
	Skolēns, demonstrējot sniegumu, izmanto vienu atbilstošu ideju vai prasmi situācijā, kurā ir šaurs disciplinārs / mācību jomas konteksts.
	Skolēns, demonstrējot sniegumu, izmanto vairākas savstarpēji nesaistītas idejas vai prasmes šaurā disciplinārā / mācību jomas kontekstā.
	Skolēns, demonstrējot sniegumu, kurā izmanto vairākas idejas vai prasmes, veido savstarpējas sakarības disciplinārā / mācību jomas kontekstā.
	Skolēns, demonstrējot sniegumu, kurā izmanto vairākas atbilstošas idejas vai prasmes no dažādām disciplīnām / mācību jomām, veido savstarpējas sakarības un vispārina.

	4.2
	Atbalsta nepieciešamība
	Skolēns, demonstrējot sniegumu, lieto doto vai jau zināmu paņēmienu ar pieejamo atbalstu.
	Skolēns, demonstrējot sniegumu, patstāvīgi lieto zināmu paņēmienu.
	Skolēns, demonstrējot sniegumu, izvēlas un patstāvīgi lieto atbilstošu paņēmienu vai pierakstu.
	Skolēns, demonstrējot sniegumu, izvēlas un patstāvīgi lieto atbilstošu paņēmienu un, ja nepieciešams, pielāgo to.

	4.3
	Spēja lietot apgūto tipveida un nepazīstamā situācijā
	Skolēns demonstrē sniegumu zināmā tipveida situācijā.
	Skolēns demonstrē sniegumu gan zināmā tipveida situācijā, gan mazāk zināmā situācijā.
	Skolēns demonstrē sniegumu gan zināmā tipveida situācijā, gan nepazīstamā situācijā.
	Skolēns demonstrē sniegumu gan zināmā tipveida situācijā, gan nepazīstamā, gan starpdisciplinārā situācijā.




3. pielikums 
“Gada vērtējumu izlikšanas algoritms”

Gada vērtējumu izlikšanas algoritms. 



Pārbaudīt E-klasē visus skolēnus savā priekšmetā. Vai visiem skolēniem ir vērtējumi VISOS plānotajos summatīvajos darbos? 


Aprēķini gada vērtējumu- summatīvo darbu vidējais svērtais- ja 0,6 vai vairāk → noapaļo uz augšu


Ieraksta gada vērtējumu E-klasē (zaļā aile, statistika, vidējais svērtais par GADU) 


JĀ → kombinēts darbs par visu mācību gada vielu (70% svars) Ja zemāks rezultāts → paliek iepriekšējais


Vai gada noslēgumā vērtējums izšķiras 1 balles robežās?


Nē


Organizē neiegūtā vērtējuma iegūšanu, nosakot termiņu līdz 14.05., veido individuālo grafiku vai piedāvā kombinēto darbu par neapgūtajiem tematiem (tikai tie, kur ir NV, pielāgojot šī darba īpatsvaru) 


Vai skolēns izsaka vēlēšanos uzlabot savu gada atzīmi? (sākot ar 18.05.-25.05.)


JĀ → kombinēts darbs par visu mācību gada vielu (70% svars) Ja zemāks rezultāts → paliek iepriekšējais


Rezultātu fiksē e-klasē (prognozējamais vērtējums/kombinētais darbs aile) 


Jā


Rezultātu fiksē e-klasē (prognozējamais vērtējums/kombinētais darbs aile) 


Ja skolēns nav ieguvis vērtējumus līdz 14.05.- tad ir pagarināts mācību gads un kārto NV jūnijā


Nē → Aprēķina gada vērtējumu- summatīvo darbu vidējais svērtais- ja 0,6 vai vairāk → noapaļo uz augšu

